The Works of William Herebert, OFM


Poem 11: Christe redemptor omnium; Fol. 208r-v
Cryst, buggere of alle ycoren, þe Uadres olpy Sone,
Ón touoren ey gynnyng boren ouer alle speche and wone.
Þou lyht, þou Uadres bryhtnesse, þou trust and hope of alle,
Lust what þy volk þorou-out þe wordl to þe byddeth and kallet.
Þys day berth wytnésse, þat nœ´weth úche ȝér,
Þat ón alyhtest vrom þe Uader; of sunne make ous sker.
Hym hœuene and œrþe and wylde se and al þat ys þeron,
Wrouhte, of þy comýnge, hereth wyth blisfol ron.
And wœ, nomliche, þat bœth bouht wyth þyn holy blod
Vor þys day singeth a neowe song and makeþ blisfol mod.